Hiram Monserrate

Hiram Monserrate (født 12. juli 1967) er en amerikansk politiker som tilhører Demokratene. Han satt i bystyret i New York City fra 2002 til 2008, da han ble valgt inn i delstaten New Yorks senat. 9. februar 2010 ble han ekskludert fra delstatssenatet med 53 mot 8 stemmer. Han ble ekskludert fordi han ble dømt for et angrep på sin kjæreste. Monserrate er den første som ble ekskludert fra delstatssenatet siden 1861.Ken Rudin: N.Y. Senate Expels Dem Assaulter; Monserrate Says He'll Appeal. National Public Radio 10. februar 2010. Med ekskluderingen mistet Demokratene sitt styringsdyktige flertall.

8. juni 2009 skiftet Monserrate og en annen demokratisk delstatssenator, Pedro Espada, side og skapte politisk kaos.Jeremy W. Peters og Danny Hakim:Republicans Seize Control of State Senate. The New York Times 8. juni 2009. Sammen med republikanerne utnevnte de republikaneren Dean Skelos til majoritetsleder, og Espada til senatets president. En uke senere skiftet Monserrate igjen side, noe som førte til at demokratene og republikanerne hadde 31 stemmer hver.Jeremy W. Peters og Danny Hakim:Monserrate’s Flip Creates Tie in New York Senate. The New York Times 15. juni 2009. Som følge av at New York ikke hadde noen viseguvernør med dobbeltstemme (David Paterson hadde tatt over Eliot Spitzers jobb), ble det en lovgivende krise i senatet som varte frem til 8. juli da Espada skiftet side til Demokratene igjen.Fredric U. Dicker og Brendan Scott: Sen. Espada Returning to Democrats. New York Post 9. juli 2009.

 Referanser 

Kategori:Lokalpolitikere i USA